b'\n_START_ARTICLE_\nFrederikas Sapiega\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, Ru\xc5\xbeano linijos atstovas, herbo \xe2\x80\x9eLis\xe2\x80\x9c savininkas. Lietuvos did\xc5\xbeiojo prievaizo Mykolo Mikalojaus Sapiegos (m. 1611) ir Bogdanos Masalskyt\xc4\x97s s\xc5\xabnus._NEWLINE_Mok\xc4\x97si Vilniaus akademijoje, po to nuo 1599 met\xc5\xb3 t\xc4\x99s\xc4\x97 mokslus Ingol\xc5\xa1tate._NEWLINE_Nuo 1611 minimas kaip karaliaus dvari\xc5\xa1kis, 1620 metais gavo Vitebsko pakamario pareigyb\xc4\x99. Buvo renkamas pasiuntiniu (deputatu) \xc4\xaf 1624, 1632, 1646, 1648 met\xc5\xb3 seimus. Dviejuose paskutiniuose seimuose matomai nedalyvavo d\xc4\x97l pablog\xc4\x97jusios sveikatos. 1647 metais buvo paskirtas Mstislavlio vaivada._NEWLINE_ATR-\xc5\xa0vedijos ir Smolensko kar\xc5\xb3 dalyvis._NEWLINE_Mir\xc4\x97 1650 metais tarp baland\xc5\xbeio ir gegu\xc5\xbe\xc4\x97s m\xc4\x97nesi\xc5\xb3.\n_START_SECTION_\n\xc5\xa0eima\n_START_PARAGRAPH_\nBuvo ved\xc4\x99s du kartus. 1623 metais pirma santuoka buvo su Kristina Pociej\xc5\xabte (m. iki 1644), Bresto teis\xc4\x97jo Teodoro Pociejaus (m. po 1595) dukterimi. 1644 metais ved\xc4\x97 antr\xc4\x85 kart\xc4\x85 An\xc4\x85 Pacait\xc4\x99 (m. 1652), Lietuvos pakanclerio Stepono Paco (1587\xe2\x80\x931640) ir Anos Marcibelos Dusiackyt\xc4\x97s (m. apie 1643) dukter\xc4\xaf. Nuo abiej\xc5\xb3 santuok\xc5\xb3 vaik\xc5\xb3 netur\xc4\x97jo.'